यहां पाइप लाइन डालने के बाद गड्ढों को ठीक से नहीं भरा गया। इस कारण ट्रैफिक निकलने पर रोड बैठेगी, वहीं पाइप लाइन भी क्षतिग्रस्त होगी। काम में इस तरह की गड़बड़ी और लापरवाही सामने आने पर आयुक्त सिंह ने पहले जिम्मेदार इंजीनियरों को फटकार लगाई, साथ ही अमृत प्रोजेक्ट के अधीक्षण यंत्री, कार्यपालन यंत्री, सहायक यंत्री और उपयंत्री के खिलाफ कार्रवाई कर 15-15 दिन का वेतन रोक दिया। साथ ही काम सुधारने की हिदायत दी। इन इंजीनियरों के साथ उन्होंने ठेकेदार कंपनी रामकी और डीआरए कंस्ट्रक्शन पर भी कार्रवाई की। गौरतलब है कि अमृत प्रोजेक्ट के तहत निगम करीब 300 करोड़ रुपए की लागत से काम कर रहा है।